Document ID: 32006R0694

RÅDETS FORORDNING (EF) Nr. 694/2006
af 27. april 2006
om ændring af listerne over bobehandlinger og kuratorer i bilag A, B og C til forordning (EF) nr. 1346/2000 om konkurs
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1346/2000 af 29. maj 2000 om konkurs (1), særlig artikel 45,
under henvisning til forslag fra Kommissionen,
under henvisning til initiativ fra Den Slovakiske Republik (2), og
ud fra følgende betragtninger:
(1)
I bilagene til forordning (EF) nr. 1346/2000 er anført de betegnelser, der benyttes i medlemsstaternes nationale lovgivning for de bobehandlinger og kuratorer, på hvilke forordningen finder anvendelse. I bilag A til nævnte forordning er anført bobehandlinger omhandlet i forordningens artikel 2, litra a). I bilag B til nævnte forordning er anført bobehandlinger omhandlet i forordningens artikel 2, litra c), og i bilag C til nævnte forordning er anført kuratorer omhandlet i forordningens artikel 2, litra b).
(2)
Bilag A, B og C til forordning (EF) nr. 1346/2000 blev ændret ved tiltrædelsesakten af 2003, så de også kom til at omfatte bobehandlinger og kuratorer i de nye medlemsstater, og ved Rådets forordning (EF) nr. 603/2005 (3), der ændrede de nævnte bilag for så vidt angår flere medlemsstater.
(3)
Den 29. november 2005 underrettede Frankrig i medfør af artikel 45 i forordning (EF) nr. 1346/2000 Kommissionen om ændringer i listerne i bilag A og C til nævnte forordning.
(4)
Den 6. marts 2006 underrettede Slovakiet i medfør af artikel 45 i forordning (EF) nr. 1346/2000 Generalsekretariatet for Rådet om ændringer i listerne i bilag A, B og C til nævnte forordning.
(5)
I medfør af artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, har Det Forenede Kongerige og Irland meddelt, at de ønsker at deltage i vedtagelsen og anvendelsen af denne forordning.
(6)
I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i vedtagelsen af denne forordning, som ikke er bindende for og ikke finder anvendelse i Danmark.
(7)
Forordning (EF) nr. 1346/2000 bør ændres i overensstemmelse hermed -
UDSTEDT FØLGENDE FORORDNING:
Artikel 1
Forordning (EF) nr. 1346/2000 ændres således:
1)
Bilag A erstattes af teksten i bilag I til nærværende forordning.
2)
Bilag B erstattes af teksten i bilag II til nærværende forordning.
3)
Bilag C erstattes af teksten i bilag III til nærværende forordning.
Artikel 2
Denne forordning træder i kraft på dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i medlemsstaterne i overensstemmelse med traktaten om oprettelse af Det Europæiske Fællesskab.
Udfærdiget i Luxembourg, den 27. april 2006.

Labels: 11
4
18